b'\n_START_ARTICLE_\nMC Bean\n_START_SECTION_\nBiografie\n_START_PARAGRAPH_\nAlexe Marius Andrei s-a n\xc4\x83scut pe 14 februarie 1984. Numele de "Bean" vine de la o porecl\xc4\x83 din copil\xc4\x83rie. \xc3\x8en liceu, al\xc4\x83turi de fratele s\xc4\x83u a \xc3\xaenfiin\xc8\x9bat o trupa de hip-hop. Atunci s-a \xc3\xaendr\xc4\x83gostit de MC-ing si mi\xc8\x99carea rap. A declarat c\xc4\x83 mama lui \xc8\x99i rap-ul l-au \xc3\xaenva\xc8\x9bat bunul sim\xc8\x9b. Cumva, produc\xc8\x9biile muzicale au fost reflexia mc-ului din el si invers, evolu\xc3\xa2nd am\xc3\xa2ndou\xc4\x83 \xc3\xaen paralel. Intre 2000 \xc8\x99i 2005 experimenteaz\xc4\x83 tot soiul de moduri de a c\xc3\xa2nta rap pe diverse beat-uri. \xc3\x8en scurt timp \xc3\xae\xc8\x99i face apari\xc8\x9bia pe scena electro \xc3\xaempreuna cu nume ca: Blanoz, L`Orchestre de Roche, Zuza Boys. Bean a fost invitat de c\xc4\x83tre NSK s\xc4\x83 deschid\xc4\x83 BestFest-ul. \xc3\x8en 2008 lanseaz\xc4\x83 single-ul "Jum\xc4\x83tate tu, jum\xc4\x83tate nu" \xc3\xaempreuna cu Blanoz, single ce \xc3\xael aduce \xc3\xaen lumina reflectoarelor. Un an mai t\xc3\xaerziu se al\xc4\x83tur\xc4\x83 forma\xc8\x9biei \xc8\x98uie Paparude \xc3\xaenlocuindu-l pe Junkyard. \xc3\xaen acela\xc8\x99i timp se apropie de trupa Specii \xc8\x99i \xc3\xaei ajut\xc4\x83 la scoaterea  albumelor "Imperiul lianelor" si "Amenin\xc8\x9barea maimu\xc8\x9bei". \xc3\x8en 2010 \xc3\xaenfin\xc8\x9beaz\xc4\x83 trupa Subcarpa\xc8\x9bi  . Este responsabil pentru afirmarea unui Dj din F\xc4\x83lticeni, Argatu cu care scoate un album intitulat "Culese din cartier".\n_START_SECTION_\n\xc8\x98uie Paparude\n_START_PARAGRAPH_\nMC Bean este membru al trupei \xc8\x98uie Paparude din anul 2009, \xc3\xaenlocuindu-l pe Cezar St\xc4\x83nciulescu (Junkyard) care a ales sa p\xc4\x83r\xc4\x83seasca trupa.\n_START_SECTION_\nSubcarpa\xc8\x9bi\n_START_PARAGRAPH_\n\xc3\x8en anul 2010 MC Bean \xc3\xaencepe un proiect numit Subcarpa\xc8\x9bi , trupa care combin\xc4\x83 hip hop-ul \xc8\x99i muzica electronic\xc4\x83 cu folclorul rom\xc3\xa2nesc . Prima formula pentru subcarpati a fost formata din Bean, Kazi Ploae si Dragonu de la specii si se bazau pe o muzica mai intunecata si mai underground unele dintre ele fiind: Subcarpati-Intro, Kazi Ploae Bean Dragonu - Subcarpati,  Dragonu si Bean - Fluier. Dupa ce s-au certat, Specii au continuat cu albumul Usile fara Kazi Ploae iar Bean a continuat cu proiectul Subcarpati singur, in 2010 iesind primul sau album dupa care, de-a lungul anilor a strans mai multi oameni formand o trupa. O data cu trupa Subcarpa\xc8\x9bi  a creat \xc8\x99i un nou gen de muzic\xc4\x83 numit Underground Folclor. Pentru acest proiect a colaborat cu arti\xc8\x99ti precum: Aforic, Argatu, Vali Umbr\xc4\x83, Georgiana M\xc4\x83n\xc4\x83il\xc4\x83, M\xc4\x83d\xc4\x83lina Pav\xc4\x83l.'